ກຸ່ມເຄຶ່ອນໄຫວ FBR ນໍາເອົາ ອາສາສະມັກ ເຂົ້າໄປຊ່ວຍເຫຼືອ ໃນລັດ Kachin (ວີດີໂອ)
ກຸ່ມເຄຶ່ອນໄຫວ FBR ​ຈັດ​ຕັ້ງ​ຂຶ້ນ​ໃນ​ປີ 1997 ​ເພື່ອ​ຊ່ວຍ​ເຫຼືອ​ ແລະ​ໃຫ້​ການເຝິກອົບລົມ ​ທີ​ມງານຊົນ​ເຜົ່າ​ບັນເທົາທຸກ ໃນເຂດ ສົງຄາມຂອງມຽນມາ.
ກຸ່ມໃຫ້ການຊ່ວຍເຫຼືອຕ່າງໆເຊັ່ນ ກຸ່ມສິ້ງຊອມສິດທິມະນຸດ Human Rights Watch ໄດ້ຕັກເຕືອນວ່າ ສະຖານະການດັ່ງກ່າວນີ້ກໍາລັງຄືບຄານ ໃກ້ຈະເຖິງຂັ້ນວິກິດການສຸຂະພາບຢູ່ແລ້ວ ຈຶ່ງບໍ່ໜ້າແປກໃຈເລີຍ ທີ່ຄວາມຕ້ອງການພະນັກງານການຊ່ວຍເຫຼືອເພີ່ມຕື່ມນັ້ນ ແມ່ນຈໍາເປັນທີ່ສຸດໃນຂະນະນີ້ ກຸ່ມເຄື່ອນໄຫວ ເຣນເຈີ້ມຽນມາເສລີ The Free Burma Rangers ຫຼື ເອີ້ນຫຍໍ້ວ່າ FBR ຖືກຈັດຕັ້ງຂຶ້ນມາໃນປີ 1997 ເພື່ອຊ່ວຍເຫຼືອແລະໃຫ້ການເຝິກອົບລົມທີມງານຊົນເຜົ່າບັນເທົາທຸກ ຢູ່ໃນເຂດທີ່ເກີດເສິກສົງຄາມ ຂອງມຽນມາ ແລະເວລານີ້ ກໍມີອາສາສະໜັກຫຼາຍຄົນຈາກກຸ່ມ FBR ມາເຄື່ອນໄຫວໃຫ້ການຊ່ວຍເຫລືອ ຢູ່ລັດກະຊິນ ເຊ່ນທ້າວ Alia ຊົນເຜົ່າກະຫຼ່ຽງ ນາຍ ເອເລຍກ່າວວ່າ: ເພື່ອຊ່ວຍພວກທີ່ມາຮັບການອົບລົມທັງຫຼາຍ ຕຽມຕົວຮັບມືກັບສິ່ງທ້າທາຍນານາປະການ ຂອງການປະຕິບັດງານຢູ່ໃນເຂດສູ້ລົບກັນນັ້ນ ການຝຶກຝົນ ຂອງພວກອາສາສະໝັກ ມັກຈະຜັກດັນເຂົາເຈົ້າ ໄປຈົນສຸດຂີດ ແຕ່ເລຶ່ອງນີ້ ມັນບໍ່ແມ່ນເປັນເກມ ຫຼືພາລະກິດ ຂອງສະເພາະແຕ່ພວກຜູ້ຊາຍເທົ່ານັ້ນ ແມ່ຍິງຊາວກະຈິນກຸ່ມນຶ່ງ ກໍຍັງຂໍເຂົ້າມາຮ່ວມນໍາ ໂດຍຫວັງທີ່ຈະຊ່ວຍບັນທຶກເກັບກໍາເຫດການກະທໍາຮຸນແຮງຕ່າງໆ ຕໍ່ປະຊາຊົນພົນລະເຮືອນ ຕາມທີ່ມີລາຍງານຂ່າວນັ້ນ ນາງ Archa Lupa ກໍເປັນຜູ້ນຶ່ງໃນຈໍານວນອາສາສະມັກແມ່ຍິງກະຈິນ ນາງກ່າວວ່າ: ຄະນະອາສາສະໝັກໃໝ່ລຸ້ນນີ້ ກໍາລັງກຽມທີ່ຈະອອກໄປປະຕິບັດງານຊ່ວຍເຫລືອ ໃນຊ່ວງເວລາທີ່ຮ່ອງຮອຍໃດໆຂອງສັນຍາຢຸດຍິງໃນການຂັດແຍ້ງ ລະຫວ່າງພວກຊົນເຜົ່າ ຍັງຢູ່ຫ່າງໄກຫລາຍນັ້ນ